b"\n_START_ARTICLE_\nSaturday Night Live\n_START_SECTION_\nLaidos formatas\n_START_PARAGRAPH_\nKiekvienoje laidoje yra vaizduojamos \xc4\xafvairios komi\xc5\xa1kos situacijos, kuriomis siekiama pa\xc5\xa1iepti ir i\xc5\xa1sijuokti i\xc5\xa1 \xc4\xafvairi\xc5\xb3 politini\xc5\xb3 aktualij\xc5\xb3, visuomen\xc4\x97je vyraujan\xc4\x8di\xc5\xb3 problem\xc5\xb3, \xc5\xa1alyje populiari\xc5\xb3 laid\xc5\xb3 ir t. t. Laidoje vaidina gana didelis b\xc5\xabrys aktori\xc5\xb3, kuris n\xc4\x97ra pastovus ir kei\xc4\x8diasi kasmet. Kiekvienoje laidoje dalyvauja vienas muzikinis sve\xc4\x8dias ir vienas to vakaro ved\xc4\x97jas, kartais abidvi roles atlikti gali tas pats asmuo. Muzikinis sve\xc4\x8dias laidoje atlieka da\xc5\xbeniausiai dvi dainas, o vakaro ved\xc4\x97jas pasirodo beveik visose vaidinamose situacijose, taip pat laidos prad\xc5\xbeioje atlieka trump\xc4\x85 pasirodym\xc4\x85, nor\xc4\x97damas save pristatyti, da\xc5\xbeniausiai tai b\xc5\xabna monologas._NEWLINE_Kiekviena \xc5\xa1ou laida prasideda trumpa situacija, vadinam\xc4\x85ja \xe2\x80\x9e\xc5\xa1alt\xc4\x85ja \xc4\xaf\xc5\xbeanga\xe2\x80\x9c (angl. cold opening), kurios pabaigoje aktorius visada pratr\xc5\xabksta garsiai pasakydamas \xc5\xa1alyje labai garsi\xc4\x85 fraz\xc4\x99 \xe2\x80\x9eLive from New York, it\xe2\x80\x99s Saturday Night!\xe2\x80\x9c.\n_START_SECTION_\nSve\xc4\x8diai\n_START_PARAGRAPH_\nLaidoje yra pasirod\xc4\x99 daugyb\xc4\x99 pasaulinio garso \xc5\xbevaig\xc5\xbed\xc5\xbei\xc5\xb3, \xc4\xafskaitant Justin Timberlake, Michael Jordan, Tom Hanks, Alec Baldwin, Lady Gaga, Donald Trump, Madonna, Jim Carrey, Sting, Gwyneth Paltrow, Cameron Diaz, Ed O'Neill, Bruce Willis, Tina Fey (kuri ilg\xc4\x85 laik\xc4\x85 buvo pagrindin\xc4\x97 \xc5\xa1ou scenarist\xc4\x97), Amy Poehler, Pamela Anderson, Jackie Chan, Anne Hathaway, Antonio Banderas, Pierce Brosnan, Ellen DeGeneres, Kirsten Dunst, Al Gore, Jennifer Aniston ir \xc5\xa1imtai kit\xc5\xb3._NEWLINE_Tarp garsiausi\xc5\xb3 muzikini\xc5\xb3 sve\xc4\x8di\xc5\xb3\xc2\xa0\xe2\x80\x93 Eminem, \xe2\x80\x9eABBA\xe2\x80\x9c, Britney Spears, \xe2\x80\x9eU2\xe2\x80\x9c, \xe2\x80\x9eRadiohead\xe2\x80\x9c, \xe2\x80\x9eNirvana\xe2\x80\x9c, Shakira, \xe2\x80\x9eGreen Day\xe2\x80\x9c, Mariah Carey, Justin Bieber, Jay-Z, \xe2\x80\x9eLinkin Park\xe2\x80\x9c, Paul McCartney, Beyonc\xc3\xa9, \xe2\x80\x9eThe Black Eyed Peas\xe2\x80\x9c, \xe2\x80\x9eThe Cure\xe2\x80\x9c, David Bowie ir t. t."